ร้านนี้อยู่ในเครือ nanohana นะคะ แต่จะราคาถูกกว่าหน่อย และเมนูส่วนใหญ่จะเลือกได้ว่าต้องการทานแบบ a la carte หรือเป็นเซตค่ะ ซึ่งถ้าเลือกเป็นเซตก้อจะรวม ข้าว เครื่องเคียง สลัด และของหวานไว้ให้เลยค่ะ สำหรับเซตที่เลือกคือ เซตโซบะอกเป็ดนะคะ พอสั่ง พนง.เค้าจะให้เราเลือกว่าจะโรยหน้าข้าวในเซตด้วยอะไรระหว่างปลาข้าวสาร กับผักดอง หรือจะเลือกอย่างละครึ่งก้อได้ค่ะ ซึ่งเราเลือกอย่างหลัง เพราะจะได้ชิมทั้ง2แบบเลยค่ะ ส่วนพวกเครื่องเคียง ก้อจะแตกต่างกันไปในแต่ละเซต ที่ได้จะเป็นผักดองและสลัดถ้วยเล็กๆ ซึ่งจนตอนนี้ก้อยังคงงงอยู่ว่ามันเป็นสลัดยังไง 555 ส่วนของหวาน จะมีให้เลือกระหว่างไอศครีมวนิลลา กับของหวานประจำวันซึ่งในวันที่ไปทานเป็นวาราบิโมจิค่ะ

นอกจากนี้ยังได้สั่ง ปลาดิบรวมจานเล็ก ไอศครีมวนิลลา และถั่วแดงร้อนเพิ่มด้วยค่ะ  ซึ่งปลาดิบราคา 300 บาท มีปลาอยู่3 ชนิดๆละ 2 ชิ้น แถมปลาชิ้นไม่ใหญ่ด้วย ส่วนตัวคิดว่าแพงไป ไม่ค่อยคุ้มเลยค่ะ ส่วนไอศครีมวนิลลาก้อเป็นของเนสท์เล่ สั่งมาทานคู่ถั่วแดงร้อน กับโมจิย่างกรอบๆเหนียวๆ อร่อยมากเลยค่ะ

สรุป โดยรวมคิดว่ารสชาติอาหารค่อนข้างธรรมดา คือรสจะไม่จัดเหมือนร้านที่ปรับให้เข้ากับความชอบของคนไทยแล้วอ่ะค่ะ เลยน่าจะเหมาะกับคนที่ชอบทานอาหารญี่ปุ่นรสชาติดั้งเดิมมากกว่า ส่วนราคาคิดว่ายังแพงไป เมื่อเทียบกับปริมาณอาหารที่ได้มานะคะ
